Diari Oficial de la Generalitat Valenciana


Sumari del DOGV 2409, del 19-12-1994 (1994/833314)

RESOLUCIÓ de 2 de desembre de 1994, del rector-president de la Universitat Jaume I, per la qual es convoca concurs públic per a la provisió de vint places de professorat universitari
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2409

Data del DOGV
:   19-12-1994

Secció del DOGV
:   AUTORITATS I PERSONAL

Número del document
:   1994/833314


Data del document
:   02-12-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 2 de desembre de 1994, del rector-president de la Universitat Jaume I, per la qual es convoca concurs públic per a la provisió de vint places de professorat universitari   
Segons que disposa l'article 38.2 de la Llei 11/1983, de 23 d'agost, i l'article 2.4 del Reial Decret 1888/94, de 26 de setembre, aquest rectorat, en virtut de les competències atribuïdes, en l'article 17 del Decret 179/1992, de 10 de novembre (DOGV de 23 de novembre), ha resolt convocar a concurs 20 places de professorat universitari, les quals s'indiquen en l'annex I d'aquesta resolució, d'acord amb les següents bases.  
Primera  
Aquest concurs es regirà pel que disposen la Llei Orgànica 11/1983, de 25 d'agost (BOE d'1 de setembre); el Reial Decret 1888/84, de 26 de setembre (BOE de 26 d'octubre) modificat pel Reial Decret 1427/1986, de 13 de juny (BOE d'11 de juny); l'Ordre de 28 de desembre de 1984 (BOE de 16 de gener de 1985); i en allò que no s'hi preveu, per la legislació general de funcionaris civils de l'Estat, i s'haurà de tramitar independentment per a cada una de les places convocades.  
Segona  
Per a ser admès als esmentats concursos es requereixen els següents requisits generals:  
a) Tenir la nacionalitat espanyola, d'acord amb el que estableix la Llei 17/1993, de 23 de desembre (BOE de 24 de desebre) sobre l'accés a determinats sectors de la funció pública dels nacionals de la resta dels estats membres de la Comunitat Europea, tenir la nacionalitat d'un país membre de la Comunitat Europea, o la de qualsevol d'aquells estats als quals, en virtut de tractats internacionals establerts per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta s'ha definit en el tractat constitutiu de la Comunitat Europea.  
b) Haver fet els 18 anys i no haver fet els seixanta-cinc anys d'edat.  
c) No haver estat separat, mitjançant expedient disciplinari, del servei de l'administració de l'Estat o de l'administració autònoma, institucional o local, ni trobar-se inhabilitat per a l'exercici de funcions públiques.  
d) No patir malaltia ni defecte físic o psíquic que impossibilite l'exercici de les funcions corresponents a professor d'universitat.  
Tercera  
Hauran de reunir, a més, les condicions específiques que s'assenyalen en l'article 4t, 1 o 2 del Reial Decret 1888/84, de 26 de setembre, i disposicions transitòries tercera i quarta segons la categoria de la plaça i classe de concurs, els requisits acadèmics que a continuació s'indiquen:  
a) Per a concursar a les places de catedràtics d'universitat: estar en possessió del títol de doctor i complir les condicions assenyalades en l'article 4t, apartat 1r, lletra c) del Reial Decret 1888/1984, de 26 de setembre.  
b) Per a concursar a les places de professor titular d'universitat: estar en possessió del títol de doctor i complir les condicions expressades en l'article 37, apartat 4, de la Llei 11/1983, de 25 d'agost.  
c) Per a concursar a les places de catedràtic d'escola universitària: estar en possessió del títol de doctor.  
d) Per a concursar a les places de professor titular d'escola universitària: estar en possessió del títol de llicenciat, arquitecte o enginyer superior, o del títol de diplomat, arquitecte tècnic o enginyer tècnic per a les àrees de coneixement específiques de les escoles universitàries determinades pel Consell d'Universitats.  
Quarta  
Els qui desitgen prendre part en el concurs hauran de remetre la sol·licitud corresponent al rectorat d'aquesta universitat, campus de la Penyeta Roja, 12830 Castelló de la Plana, per qualsevol dels procediments establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de la publicació d'aquesta convocatòria en el Butlletí Oficial de l'Estat, mitjançant una instància, segons el model de l'annex II, correctament formalitzada, juntament amb els documents que acrediten reunir els requisits per a participar en el concurs. La concurrència dels requisits haurà d'estar referida sempre a una data anterior a la de finalització del termini fixat per a sol·licitar la participació en el concurs, segons el que disposa l'article 5.1 del Reial Decret 1427/1986.  
Els aspirants hauran de justificar l'ingrés en Bancaixa -entitat 2077, oficina 0580.4, número de compte 3104549646- a favor de la universitat, de la quantitat de 3.045 pessetes, en concepte de drets d'examen. A la sol·licitud caldrà adjuntar el resguard acreditatiu de l'ingrés realitzat; caldrà fer referència també al número de la plaça a què s'aspira.  
Quan el pagament dels drets es faça mitjançant un gir postal o telegràfic, aquest s'haurà d'adreçar a l'Habilitació Pagadoria d'aquesta Universitat (Campus de la Penyeta Roja, 12636 - Castelló de la Plana). Caldrà fer constar en la part de l'imprès destinada a aquest organisme les dades següents: nom i cognoms de l'interessat, denominació de la plaça a què concursa i el número de plaça de la convocatòria.  
Cinquena  
Una vegada haja finalitzat el termini de presentació de sol·licituds, el rector, per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, notificarà a tots els aspirants la resolució que continga la llista completa d'aspirants, admesos i exclosos, amb indicació de la causa de l'exclusió. Contra aquesta resolució els interessats podran presentar reclamació davant el rector en el termini de quinze dies hàbils comptadors des de l'endemà de la notificació.  
Sisena  
Dins el termini habilitat reglamentàriament per a la constitució de la comissió, el president, després de consultar els altres membres d'aquesta, dictarà una resolució, la qual es notificarà als aspirants admesos amb una antelació mínima de quinze dies naturals, respecte a la data de l'acte per al qual se cita, convocant a tots els aspirants admesos a participar en el concurs per a fer l'acte de presentació dels concursants, amb indicació del dia, l'hora i el lloc on es farà l'acte. A aquest efecte, el termini entre la data prevista per a l'acte de constitució de la comissió i la data assenyalada per a l'acte de presentació no podrà excedir de dos dies hàbils.  
Setena  
En l'acte de presentació, que serà públic, els concursants lliuraran a la comissió la documentació corresponent a la primera prova, i rebran totes les instruccions sobre la celebració de les proves que se'ls haja de comunicar; així mateix es determinarà, mitjançant un sorteig, l'ordre d'actuació dels concursants, i es fixarà el lloc, data i hora del començament de les proves.  
En el mateix acte de presentació, el president de la comissió donarà vista dels expedients presentats pels aspirants, i durant el termini que determine qualsevol concursant podrà examinar la documentació presentada pels participants, i tot això abans de l'inici de les proves.  
Vuitena  
Els candidats proposats per a la provisió de les places hauran de presentar en la Secretaria General de la universitat, en el termini de quinze dies hàbils següents al de la conclusió de l'actuació de la comissió, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els següents documents:  
a) Fotocòpia del DNI, o document equivalent per als nacionals d'altres estats a què fa referència la base segona a) d'aquesta convocatòria.  
b) Certificat mèdic oficial de no patir malaltia ni defecte físic o psíquic per a l'exercici de les funcions corresponents a professor d'universitat, expedit per la direcció provincial o conselleria, segons corresponga, competent en matèria de sanitat.  
c) Declaració jurada de no haver estat separat de l'administració de l'Estat, institucional o local, ni de les comunitats autònomes, en virtut d'expedient disciplinari i no trobar-se inhabilitat per a l'exercici de la funció pública.  
Els qui ja tinguen la condició de funcionaris públics de carrera estan exempts de justificar aquests documents i requisits. Hauran de presentar un certificat del ministeri o organisme de què depenen, acreditatiu de la seua condició de funcionaris i totes les circumstàncies que consten en el seu full de serveis.  
Castelló de la Plana, 2 de desembre de 1994. El vice-rector de Professorat i Departaments (PD): José Luis González Cussac.  
ANNEX I  
Catedràtics d'universitat  
Plaça núm. 28/1994. área de coneixement a què correspon: psicologia bàsica. Departament a què està adscrita: Psicologia. Activitats docents que haurà de realitzar qui obtinga la plaça: emoció i processos d'adaptació. Règim de dedicació: temps complet. Classe de convocatòria: concurs.  
Plaça núm. 29/1994. área de coneixement a què correspon: química analítica. Departament a què està adscrita: Ciències Experimentals. Activitats docents que haurà de realitzar qui obtinga la plaça: química analítica. Règim de dedicació: temps complet. Classe de convocatòria: concurs.  
Plaça núm. 30/1994. área de coneixement a què correspon: prehistòria. Departament a què està adscrita: Humanitats. Activitats docents que haurà de realitzar qui obtinga la plaça: prehistòria general de la península Ibèrica. Règim de dedicació: temps complet. Classe de convocatòria: concurs.  
Plaça núm. 31/1994. área de coneixement a què correspon: dret mercantil. Departament a què està adscrita: Dret Privat. Activitats docents que haurà de realitzar qui obtinga la plaça: docència en dret mercantil i dret de la navegació. Règim de dedicació: temps complet. Classe de convocatòria: concurs.  
Titulars d'universitats  
Plaça núm. 32/1994. área de coneixement a què correspon: dret penal. Departament a què està adscrita: Dret Públic. Activitats docents que haurà de realitzar qui obtinga la plaça: docència i investigació en l'área de dret penal. Règim de dedicació: temps complet. Classe de convocatòria: concurs.  
Plaça núm. 33/1994. área de coneixement a què correspon: dret processal. Departament a què està adscrita: Dret Públic. Activitats docents que haurà de realitzar qui obtinga la plaça: docència i investigació en l'área de dret processal. Règim de dedicació: temps complet. Classe de convocatòria: concurs.  
Plaça núm. 34/1994. área de coneixement a què correspon: dret civil. Departament a què està adscrita: Dret Privat. Activitats docents que haurà de realitzar qui obtinga la plaça: investigació i docència en dret civil. Règim de dedicació: temps complet. Classe de convocatòria: concurs.  
Plaça núm. 35/1994. área de coneixement a què correspon: química física. Departament a què està adscrita: Ciències Experimentals. Activitats docents que haurà de realitzar qui obtinga la plaça: determinació estructural en compostos inorgànics. Electroquímica. Règim de dedicació: temps complet. Classe de convocatòria: concurs.  
Plaça núm. 36/1994. área de coneixement a què correspon: química inorgànica. Departament a què està adscrita: Ciències Experimentals. Activitats docents que haurà de realitzar qui obtinga la plaça: química inorgànica en la llicenciatura en Químiques. Règim de dedicació: temps complet. Classe de convocatòria: concurs.  
Plaça núm. 37/1994. área de coneixement a què correspon: física aplicada. Departament a què està adscrita: Ciències Experimentals. Activitats docents que haurà de realitzar qui obtinga la plaça: física (enginyeria informàtica). Física (ET Disseny Industrial). Règim de dedicació: temps complet. Classe de convocatòria: concurs.  
Plaça núm. 38/1994. área de coneixement a què correspon: filologia anglesa. Departament a què està adscrita: Filologia. Activitats docents que haurà de realitzar qui obtinga la plaça: llengua anglesa per a la titulació de psicologia. Règim de dedicació: temps complet. Classe de convocatòria: concurs.  
Plaça núm. 39/1994. área de coneixement a què correspon: filologia anglesa. Departament a què està adscrita: Filologia. Activitats docents que haurà de realitzar qui obtinga la plaça: lingüística aplicada: llengua anglesa per a la titulació d'administració i direcció d'empreses. Règim de dedicació: temps complet. Classe de convocatòria: concurs.  
Plaça núm. 40/1994. área de coneixement a què correspon: història contemporània. Departament a què està adscrita: Humanitats. Activitats docents que haurà de realitzar qui obtinga la plaça: història contemporània universal en la titulació d'humanitats. Règim de dedicació: temps complet. Classe de convocatòria: concurs.  
Plaça núm. 41/1994. área de coneixement a què correspon: història de l'art. Departament a què està adscrita: Humanitats. Activitats docents que haurà de realitzar qui obtinga la plaça: art del Reinaixement i art barroc en la llicenciatura d'Humanitats. Règim de dedicació: temps complet. Classe de convocatòria: concurs.  
Plaça núm. 42/1994. área de coneixement a què correspon: Dibuix. Departament a què està adscrita: Tecnologia. Activitats docents que haurà de realitzar qui obtinga la plaça: dibuix. Disseny del volum. Taller de prototips. Règim de dedicació: temps complet. Classe de convocatòria: concurs.  
Plaça núm. 43/1994. área de coneixement a què correspon: organització d'empreses. Departament a què està adscrita: Economia i Direcció d'Empreses. Activitats docents que haurà de realitzar qui obtinga la plaça: direcció estratègica. Règim de dedicació: temps complet. Classe de convocatòria: concurs.  
Plaça núm. 44/1994. área de coneixement a què correspon: física aplicada. Departament a què està adscrita: Ciències Experimentals. Activitats docents que haurà de realitzar qui obtinga la plaça: fonaments físics de l'enginyeria I (enginyeria industrial). Física (ET Disseny Industrial). Règim de dedicació: temps complet. Classe de convocatòria: concurs.  
Plaça núm. 45/1994. área de coneixement a què correspon: llenguatges i sistemes informàtics. Departament a què està adscrita: Informàtica. Activitats docents que haurà de realitzar qui obtinga la plaça: entorns d'usuari (enginyeria informàtica). Règim de dedicació: temps complet. Classe de convocatòria: concurs.  
Plaça núm. 46/1994. área de coneixement a què correspon: biologia vegetal. Departament a què està adscrita: Ciències Experimentals. Activitats docents que haurà de realitzar qui obtinga la plaça: biologia general i aplicada per a químics. Règim de dedicació: temps complet. Classe de convocatòria: concurs.  
Titulars d'escola universitària  
Plaça núm. 47/1994. área de coneixement a què correspon: sociologia. Departament a què està adscrita: Humanitats. Activitats docents que haurà de realitzar qui obtinga la plaça: sociologia industrial i de l'empresa en relacions laborals. Règim de dedicació: temps complet. Classe de convocatòria: concurs.